ביריאני

ביריאני (בהינדי: बिरयानी; באורדו: بریانی; באנגלית: Biryani) הוא תבשיל אורז הודי שמקורו בקרב המוסלמים במדינות תת-היבשת ההודית<ref></ref><ref></ref>.

תבשיל הביריאני המסורתי מורכב מאורז, בשר בקר, ביצים, ירקות ותפוחי אדמה מזנים שונים<ref></ref>. לתבשיל גרסאות שונות, שעשויות להכיל עוף, כבש, דג, שרימפס וגרסה צמחונית<ref></ref>.

== היסטוריה ==
הביריאני הופיע לראשונה במרכזים המוסלמיים של דלהי במטבח המוגלאי והעוודהי ובדרום הודו מאזור מהיידראבאד וטמיל נאדו.

על פי ההיסטוריונית ליזי קולינגהאם (Lizzie Collingham), הביריאני התפתח במטבחים של האימפריה המוגולית, בין השנים 1526–1857 ונחשב לגרסה הודית של פילאף<ref></ref><ref></ref>.

פירוש המילה ביריאני בפרסית הוא אורז מבושל או מטוגן ונגזר מצמד המילים בירינג' (برنج) שפירושה אורז ובריאן (بریان) שפירושה מבושל או מטוגן.

== גרסאות ==
לביריאני גרסאות שונות ומלבד הגרסה הרגילה קיימות גם גרסאות על בסיס גהי, צמחוניות ועל בסיס בשר כבש או דגים.
* אמבור ביריאני (Ambur Biryani) - גרסה הנפוצה באזור טמיל נאדו ונעשית באמצעות אורז סמבה או בסמטי<ref></ref>.
* ביריאני בקר (Beef Biryani) - גרסה הנפוצה באזור היידראבאד ומכילה קוביות בשר של תאו או פרה<ref></ref>.
* נאוואיאטי ביריאני (Navayathi Biryani) - גרסה המכילה בשר שבושל עם מסאלה, בצל, צ'ילי ירוק ועלי קארי<ref></ref>.
* בוהרי ביריאני (Bohri Biryani) - גרסה הנפוצה באזור קראצ'י ומכילה עגבניות<ref></ref>.
* צ'טינאד ביריאני (Chettinad Biryani) - גרסה הנפוצה באזור טמיל נאדו, עשויה מאורז סמבה, רוטב בשר חריף, בצל מטוגן, קארי וגהי<ref></ref>.
* דג קי ביריאני (Degh Ki Biryani) - גרסה הנפוצה באזור פרבהאני, המוגשת בדרך כלל בחתונות ומכילה קוביות קטנות של בשר בקר או כבש עם זנגביל, שום, צ'ילי אדום, כמון, גראם מסאלה ובצל מטוגן.
* דלהי ביריאני (Delhi Biryani) - גרסה זו פיתחה טעם מקומי ייחודי כאשר המלכים המוגולים העבירו את בירתם הפוליטית לעיר דלהי בצפון הודו, עד שנות ה-50, רוב האנשים בישלו ביריאני בביתם ולכן קיימות גרסאות וטעמים שונים.
* דאקאיה ביריאני (Dhakaiya Biryani) - הגרסה הנפוצה באזור העיר דאקה בבנגלדש ומבוססת על בשר עזים מתובל מאוד, שמן חרדל, שום, בצל, פלפל שחור, קינמון, הל, שמנת, צימוקים וגבינה מגורדת<ref></ref>.
* דינדול ביריאני (Dindigul Biryani) - גרסה הנפוצה באזור טמיל נאדו ומכילה קמח, ומיץ לימון<ref></ref>.
* היידראבאד ביריאני (Hyderabadi Biryani) - גרסה הנפוצה באזור היידראבאד ועשויה מאורז בסמטי, בשר עזים או עוף המבושל באופן ארוך ואיטי<ref></ref>.
*ממוני ביריאני (Memoni Biryani) - גרסה הנפוצה באזור גוג'וראט-סינג ופקיסטן ועשויה מכבש, בצל ותפוחי אדמה.
*קליאני ביריאני (Kalyani Biryani) - גרסה המכילה הרבה מאוד שום, זנגביל, כורכום, צ'ילי אדום, אבקת כוסברה, בצל ועגבניות.
*קולקטה ביריאני (Kolkata Biryani) - גרסה הנפוצה בעיר קולקטה ומבוססת על תפוחי אדמה ובשר.
*סרילנקן בריאני (Sri Lankan Biryani) - גרסה הנפוצה בסרי לנקה ונחשבת לחריפה ביותר מכל הסוגים ומכילה מלפפון חמוץ, קארי, קשיו ונענע.
*טלאסרי ביריאני (Thalassery Biryani) - גרסה הנפוצה באזור קרלה ומכילה עוף ותבלינים רבים, מבוססת על אורז חימה, גהי, צימוקים, אגוזי קשיו, זרעי שומר, עגבנייה, כמון, זנגביל, שום, בצל שאלוט, ציפורן וקינמון<ref></ref>.

== קישורים חיצוניים ==

* [https://www.haaretz.co.il/food/recipes/RECIPE-1.2976894 מתכון להכנת ביריאני טבעוני], באתר הארץ
*[https://food.walla.co.il/item/3143507 אורז ביריאני של השף יונתן רושפלד], באתר וואלה אוכל
*[https://www.sugat.com/recipes/biriani-spiced-rice/ ביריאני: אורז הודי מתובל עם גזר, קשיו ושקדים], באתר סוגת
*[https://www.haaretz.co.il/food/recipes/RECIPE-1.3082582 מתכון להכנת ביריאני עוף של סודהא], באתר הארץ
*[https://www.mako.co.il/food-cooking_magazine/healthy-eating-recipes/Recipe-94134e93e746951006.htm מתכון להכנת אורז ביריאני], באתר מאקו
*[https://www.sugat.com/recipes/biryani-indian-rice/ מתכון להכנת ביריאני: אורז הודי חגיגי], באתר סוגת
*[https://www.bishulim.co.il/מתכון/ביריאני-כבש-בסגנון-קשמירי מתכון להכנת ביריאני כבש בסגנון קשמירי], באתר בישולים
*[https://www.ynet.co.il/articles/0,7340,L-4561968,00.html גלויה מהיהלום שבכתר: ביריאני הודי], באתר ynet

== הערות שוליים ==

קטגוריה:המטבח ההודי
קטגוריה:המטבח האסייתי
קטגוריה:המטבח המרכז-אסייתי